ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯এর সর্বশেষ পরিস্থিতি
নয়াদিল্লী, ৪ জুলাই, ২০২০
কোভিড-১৯ থেকে সুস্থতার সংখ্যা ক্রমশই বাড়ছে।
কেন্দ্রীয় সরকার সমস্ত রাজ্য/কেন্দ্রশাসিত অঞ্চলগুলির সাথে সমন্বয় বজায় রেখে কেভিড-১৯ নিয়ন্ত্রণ, প্রতিরোধ এবং পরিচালন ক্ষেত্রে কার্যকরী পদক্ষেপ গ্রহণ করেছে। এর ফল স্বরূপ আজ পর্যন্ত কোভিড-১৯এ আক্রান্ত হওয়ার তুলনায় সুস্থতার সংখ্যা বেশি। এ পর্যন্ত কোভিড-১৯ থেকে সুস্থতার সংখ্যা দাড়িয়েছে ১ লক্ষ ৫৮ হাজার ৭৯৩। করোনায় সুস্থতার হার বেড়ে হয়েছে ৬০.৮১ শতাংশ।
গত ২৪ ঘন্টায় ১৪ হাজার ৩৩৫ জন রোগী করোনা থেকে সুস্থ হয়ে উঠেছেন।
বর্তমানে করোনায় আক্রান্ত হয়ে চিকিৎসাধীন রয়েছেন ২ লক্ষ ৩৫ হাজার ৪৩৩ জন।
দেশে করোনা পরীক্ষার জন্য পরীক্ষাগার ব্যবস্থাপনা দিন দিন বাড়ানো হয়েছে। এখন দেশে ১ হাজার ৮৭টি পরীক্ষাগার রয়েছে। যার মধ্যে ৭৮০টি সরকারি এবং ৩০৭টি বেসরকারী পরীক্ষাগার । এরমধ্যে-
রিয়েল টাইম আরটি পিসিআর ভিত্তিক পরীক্ষাগার রয়েছে ৫৮৪টি। এরমধ্যে সরকারের রয়েছে ৩৩৬টি এবং বেসরকারী পরীক্ষাগার রয়েছে ২১৮টি।
ট্রু নাট ভিত্তিক ৪১২টি পরীক্ষাগার রয়েছে। এরমধ্যে সরকারি পরীক্ষাগারের সংখ্যা ৩৮১টি এবং বেসরকারী পরীক্ষাগারের সংখ্যা ৩১টি।
সিবিএনএএটি ভিত্তিক ৯১টি পরীক্ষাগার রয়েছে যার মধ্যে সরকারি হচ্ছে ৩৩ এবং বেসরকারী ৫৮টি পরীক্ষাগার রয়েছে।
‘পরীক্ষা, অনুসন্ধান এবং চিকিৎসা’ এই তিন ব্যবস্থাপনার ওপর বিশেষ জোর দেওয়া হয়েছে। কোভিড-১৯ পরীক্ষার প্রতিবন্ধকতা দূর করা হয়েছে। রাজ্য/কেন্দ্রশাসিত অঞ্চলগুলিতে পরীক্ষার সুবিধা বাড়ানো হয়েছে। সেখানে প্রতিদিন নমুনা পরীক্ষার সংখ্যা ক্রমশই বৃদ্ধি পেয়েছে। গত ২৪ ঘন্টায় ২ লক্ষ ৪২ হাজার ৩৮৩টি নমুনা পরীক্ষা করা হয়েছে। এ পর্যন্ত মোট ৯৫ লক্ষ ৪০ হাজার ১৩২টি নমুনা পরীক্ষা করা হয়েছে।
কোভিড-১৯এর জন্য চিকিৎসা পরিচালন নিয়মাবলীটি সম্প্রতি স্বাস্থ্য ও পরিবার কল্যাণ মন্ত্রক আপডেট করেছে। এই আপডেট ভার্সানটি দেখতে ক্লিক করুণ -
https://www.mohfw.gov.in/pdf/UpdatedClinicalManagementProtocolforCOVID19dated03072020.pdf
কোভিড-১৯ সম্পর্কিত সর্বশেষ তথ্য জানতে দেখুন স্বাস্থ্য পরিবার কল্যাণ মন্ত্রকের ওয়েবসাইটটি।
সেটি হল- https://www.mohfw.gov.in/ এবং @MoHFW_INDIA.
প্রযুক্তিগত সহায়তার জন্য মেল পাঠানো যেতে পারে -
technicalquery.covid19[at]gov[dot]in, ncov2019[at]gov[dot]in এবং @CovidIndiaSeva।
কোভিড সংক্রান্ত যেকোন প্রশ্নের জন্য ফোন করা যেতে পারে স্বাস্থ্য ও পরিবার কল্যাণ মন্ত্রকের টোল-ফ্রি নম্বরে। নম্বরটি হল +91-11-23978046 অথবা 1075।
(CG/SS/NS
প্রতিরক্ষামন্ত্রক
ভারত-বাংলাদেশ স্কুল পড়ুয়া বিনিময় কর্মসূচি
কলকাতা, ৩০ জানুয়ারি, ২০১৯
ভারত ও বাংলাদেশের মধ্যে বন্ধুত্বপূর্ণ দ্বিপাক্ষিক সম্পর্ককে এগিয়ে নিয়ে যেতে দু’দেশের মধ্যে চলতি জানুয়ারি মাসে ছাত্রছাত্রী বিনিময় কর্মসূচি পালন করা হয়। দুটি দেশ থেকেই চারজন করে শিক্ষক ও ১২ জন শিক্ষার্থী একে অপরের দেশ সফর করেন। ভারতের প্রতিনিধিদল ৫ থেকে ১০ই জানুয়ারি বাংলাদেশ সফর করে। অন্যদিকে, বাংলাদেশের দলটি গত ২৪ থেকে ২৯শে জানুয়ারি ভারত সফর করে।
সফরসূচির অঙ্গ হিসেবে শিক্ষার্থীরা একে অপরের দেশে বিভিন্ন স্থান ও স্কুল ঘুরে দেখেন এবং একাধিক সাংস্কৃতিক অনুষ্ঠানেও অংশ নিয়েছেন। ভারতীয় দলটি বাংলাদেশের সংসদ, জাতীয় স্মৃতিসৌধ ও জাতীয় সংগ্রহালয় চাক্ষুষ করার সুযোগ পেয়েছে। বাংলাদেশের ছাত্রছাত্রীরা কলকাতায় সাধারণতন্ত্র দিবসের কুচকাওয়াজ অনুষ্ঠানে বিশেষ অতিথি হিসেবে উপস্থিত ছিলেন। বিখ্যাত লেখক রাসকিন বন্ডের সঙ্গে তাঁরা আলাপচারিতার সুযোগও পেয়েছেন। কলকাতার ভিক্টোরিয়া মেমোরিয়াল, পূর্বাঞ্চলীয় কমান্ড সংগ্রহালয়, ভারতীয় সংগ্রহালয় ও মাদার্স ওয়্যাক্স মিউজিয়ামও তাঁরা ঘুরে দেখেন।
CG/SC/DM
(Visitor Counter : 57
আদিবাসীবিষয়কমন্ত্রক
শ্রী অর্জুন মুন্ডা ফেসবুকের সঙ্গে অংশীদারিত্বে দেশের আদিবাসী- উপজাতি যুবদের ডিজিটাল দক্ষতা বৃদ্ধির জন্য কেন্দ্রীয় উপজাতি বিষয়ক মন্ত্রকের ‘লক্ষ্য’ কর্মসূচির সূচনা করেছেন
নতুন দিল্লি, ১৫ মে,২০২০
কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা আজ নতুন দিল্লির একটি ওয়েবিনারের সাহায্যে ফেসবুকের সঙ্গে অংশীদারিত্ব উপজাতি বিষয়ক মন্ত্রকের অনলাইন “গোল ” কর্মসূচির সূচনা করেছেন। ওয়েবিনারে মাধ্যমে এই আনুষ্ঠানের সূচনায় প্রতিমন্ত্রী শ্রীমতি রেণুকা সিং সরুতা; মন্ত্রকের সচিব, শ্রী দীপক খন্দেকার এবং ফেসবুকের প্রতিনিধিরা উপস্থিত ছিলেন। গোল কর্মসূচিটি ডিজিটাল মাধ্যমে উপজাতি যুবকদের প্রশিক্ষণের জন্য তৈরি করা হয়েছে। এই কর্মসূচিটি উপজাতীয় যুবকদের সুপ্ত প্রতিভা সন্ধানে অনুঘটক হিসাবে কাজ করবে। এতে তাদের ব্যক্তিগত বিকাশ ঘটবে এবং সমাজে অনেক ওপরে উঠতে গুরুত্বপূর্ণ ভূমিকা পালন করবে। ওয়েবিনার এর লিঙ্কটি নিম্নরূপ:
https://www.facebook.com/arjunmunda/videos/172233970820550/UzpfSTY1Nzg2NDIxNzU5NjMzNDoyODg4MDg1MTAxMjQwODkw/
কর্মসূচির ঘোষণা করে শ্রী অর্জুন মুন্ডা বলেছেন যে কোভিড মহামারীর জেরে সৃষ্ট সমস্যার পরিপ্রেক্ষিতে ডিজিটাল সাক্ষরতার গুরুত্ব বেড়েছে। তিনি বলেছেন যে, উপজাতীয় যুবক ও মহিলাদের জীবনে অগ্রসর হওয়ার জন্য একটি প্ল্যাটফর্ম তৈরী করতে মন্ত্রক সঠিক সময়ে ফেসবুকের সাথে গাঁটছড়া বেঁধে এই "গোল" কর্মসূচি রূপায়ণ করেছে। প্রধানমন্ত্রী শ্রী নরেন্দ্র মোদীর দৃষ্টিভঙ্গি অনুযায়ী এই কর্মসূচির মাধ্যমে বর্তমানে ৫,০০০ উপজাতি যুবককে ব্যবসায়ের নতুন পদ্ধতি শিখতে, দেশীয় ও আন্তর্জাতিক বাজারের খোঁজ করতে প্রশিক্ষণ দেওয়া হবে এবং এই কর্মসূচিতে সংযুক্ত করার মাধ্যমে তাদের ডিজিটাল প্ল্যাটফর্ম এবং তার সরঞ্জামগুলি সম্পর্কে সামগ্রিক দক্ষতা বৃদ্ধি করা হবে। মন্ত্রী ব্যাখ্যা করে বলে যে উদ্যান পালন, খাদ্য প্রক্রিয়াকরণ, মৌমাছি পালন, উপজাতি শিল্প ও সংস্কৃতি, ঔষধি সহ বিভিন্ন ক্ষেত্রে উপজাতির যুবক ও মহিলাদের পরামর্শ দানের মাধ্যমে দক্ষতা এবং জ্ঞান অর্জনের জন্য সহায়তা দেওয়ার লক্ষ্যে একটি দীর্ঘমেয়াদী দৃষ্টিভঙ্গিতে এই কর্মসূচিটি তৈরি করা হয়েছে। ৫ হাজার দিয়ে শুরু হলেও আগামী দিনে এই কর্মসূচিতে যে কোন আগ্রহী উপজাতি ব্যক্তিই যোগ দিতে পারবেন বলে মন্ত্রী জানান।
আনুষ্ঠানে শ্রীমতি রেণুকা সিং সরুতা, শ্রী দীপক খন্দেকর এবং ফেসবুকের পাবলিক পলিসি, পরিচালক শ্রীমতি আঁখি দাস  বক্তব্য রাখেন। শ্রীমতি আঁখি দাস বলেন বর্তমান বিশ্বব্যাপী মহামারীর জেরে স্বাস্থ্য ও মানবিক ক্ষেত্রে সংকট দেখা গেছে। উপজাতি বিষয়ক মন্ত্রকের এই উদ্যোগ ভারতের আদিবাসী সংস্কৃতি সংরক্ষণ এবং আদিবাসী সম্প্রদায়ের দক্ষতা বৃদ্ধিতে এই কর্মসূচি বিশেষ ভাবে সাহায্য করবে।
আগ্রহী প্রার্থীদের অনলাইন পোর্টাল "goal.tribal.gov.in " এ আবেদন করার জন্য আহ্বান জানানো হয়েছে।
৩ জুলাই এর মধ্যরাত পর্যন্ত আবেদন করা যাবে।
(CG/SS
সারওরসায়নমন্ত্রক
অনলাইনে ওষুধ বিক্রি
নয়াদিল্লি, ১১ ডিসেম্বর, ২০১৮
অনলাইনে ওষুধ বিক্রি নিয়ে পৃথক নীতি-নির্দেশিকার বিষয়ে কেন্দ্রীয় সড়ক যোগাযোগ, জাহাজ ও রাসায়নিক ও সার দপ্তরের প্রতিমন্ত্রী মনসুখলাল মান্ডভিয়া আজ বলেছেন, ওষুধ ও প্রসাধন আইন, ১৯৪৫ অনুযায়ী এর বিক্রি, সংগ্রহ, প্রদর্শনী বা ওষুধ বিক্রি ও বিতরণের সংস্থান রয়েছে। শ্রী মান্ডভিয়া আজ লোকসভায় এক লিখিত প্রশ্নের জবাবে একথা জানান।
মনসুখলাল মান্ডভিয়া বলেন, ই-ফার্মেসির মাধ্যমে ওষুধের বিক্রি বা প্রসাধনী বিক্রি ও প্রদর্শনী সম্পর্কিত সংশোধনী খসড়া ওষুধ ও প্রসাধনী আইন স্বাস্থ্য ও পরিবার কল্যাণ মন্ত্রক প্রকাশ করেছে।
এই খসড়া আইন অনুযায়ী, ই-ফার্মেসিগুলিকে তাদের পোর্টালে বিস্তারিত তথ্য জানাতে হবে। এর মধ্যে নথিভুক্ত ফার্মসিস্টের নাম, তাঁর রেজিস্ট্রেশন নম্বরের মতো বিষয়গুলি গুরুত্ব পাবে বলে মন্ত্রী জানান।
SC/PM/SB
(Visitor Counter : 60
প্রধানমন্ত্রীরদপ্তর
প্রধানমন্ত্রী শুক্রবার ২৬শে জুন আত্মনির্ভর উত্তর প্রদেশ রোজগার অভিযানের সূচনা করবেন
নয়াদিল্লি, ২৫ জুন, ২০২০
কোভিড-১৯ মহামারীর ফলে দেশে শ্রমিকদের, বিশেষত পরিযায়ী শ্রমিকদের ওপর বিরূপ প্রতিক্রিয়া দেখা দিয়েছে। বিরাট সংখ্যায় পরিযায়ী শ্রমিক তাঁদের নিজ নিজ রাজ্যে ফিরে গেছেন। কোভিড-১৯ মহামারীর সঙ্কটে পরিযায়ী শ্রমিক এবং গ্রামীণ এলাকার শ্রমিকদের জীবনধারনের জন্য জীবিকার ব্যবস্থা করা জরুরি হয়ে পড়েছে। কেন্দ্র বিভিন্ন ক্ষেত্রকে উজ্জীবিত করার জন্য আত্মনির্ভর ভারত প্যাকেজ ঘোষণা করে। কর্মসংস্থানের সুযোগ সৃষ্টি করে দেশের পিছিয়ে পড়া অঞ্চলের পরিকাঠামো গড়ে তুলতে ২০শে জুন গরিব কল্যাণ রোজগার অভিযানের সূচনা করা হয়।
উত্তর প্রদেশে প্রায় ৩০ লক্ষ পরিযায়ী শ্রমিক ফিরে এসেছেন। এর মধ্যে ৩১টি জেলায় ২৫ হাজারেরও বেশি শ্রমিক ঘরে ফিরেছেন – যার মধ্যে ৫টি উচ্চাকাঙ্খী জেলা রয়েছে। কেন্দ্রের কর্মসূচির সঙ্গে সাযুজ্য বজায় রেখে উত্তর প্রদেশ সরকার ‘আত্মনির্ভর উত্তর প্রদেশ রোজগার অভিযান’ শুরু করতে চলেছে। বিভিন্ন শিল্প সংস্থার সঙ্গে অংশীদারিত্বের ভিত্তিতে এই কর্মসূচির মাধ্যমে কর্মসংস্থানের সুযোগ সৃষ্টি করা, স্থানীয় পর্যায়ে শিল্পোদ্যোগী তৈরি করা এবং বিভিন্ন শিল্প সংস্থার সঙ্গে অংশীদারিত্বের ভিত্তিতে কর্মসংস্থান তৈরি করা রাজ্য সরকারের মূল উদ্দেশ্য।
প্রধানমন্ত্রী ২৬শে জুন বেলা ১১টায় উত্তর প্রদেশের মুখ্যমন্ত্রীর উপস্থিতিতে ভিডিও কনফারেন্সের মাধ্যমে এই কর্মসূচির সূচনা করবেন। উত্তর প্রদেশের সংশ্লিষ্ট মন্ত্রকের মন্ত্রীরাও অনলাইনের মাধ্যমে এই অনুষ্ঠানে যোগ দেবেন। প্রধানমন্ত্রী রাজ্যের ৬টি জেলার গ্রামবাসীদের সঙ্গে মতবিনিময় করবেন। কোভিড-১৯ মহামারীর প্রেক্ষিতে উত্তর প্রদেশের সমস্ত জেলার গ্রামের মানুষ কমন সার্ভিস সেন্টার এবং কৃষি বিজ্ঞান কেন্দ্রের মাধ্যমে শারীরিক দূরত্ব বজায় রেখে এই অনুষ্ঠানে অংশগ্রহণ করবেন।
(CG/CB/SB
প্রধানমন্ত্রীরদপ্তর
স্টিল অথরিটি অফ ইন্ডিয়ার প্রশংসা প্রধানমন্ত্রীর
নয়াদিল্লি, ০৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী চলতি বছরের জানুয়ারি মাসে হট মেটাল, কাঁচা ইস্পাত এবং বিক্রয়জাত ইস্পাতের সর্বাধিক ঐতিহাসিক উৎপাদন হওয়ায় স্টিল অথরিটি অফ ইন্ডিয়ার প্রশংসা করেছেন।
ইস্পাত মন্ত্রকের এক ট্যুইটের প্রত্যুত্তরে প্রধানমন্ত্রী তাঁর ট্যুইটে বলেন, “ভারতকে আত্মনির্ভর করে তুলতে এক গুরুত্বপূর্ণ ক্ষেত্রের উৎসাহ-ব্যঞ্জক খবর”।
(PG/PM/SB
প্রধানমন্ত্রীরদপ্তর
করোনা ভ্যাকসিন উৎপাদনকারী তিনটি সংস্থার প্রতিনিধি দলের সঙ্গে প্রধানমন্ত্রীর আলাপচারিতা
নতুন দিল্লী, ৩০ নভেম্বর, ২০২০
প্রধানমন্ত্রী শ্রী নরেন্দ্র মোদি আজ ভার্চুয়াল মাধ্যমে করোনা ভ্যাকসিন প্রস্তুতকারী তিনটি সংস্থার প্রতিনিধিদের সঙ্গে কথা বলেন। এই প্রতিনিধি দলটি ছিল পুনের জেনোভা বায়ো ফার্মাসিউটিক্যালস লিমিটেড, হায়দ্রাবাদের বায়োলজিক্যাল ই লিমিটেড এবং হায়দ্রাবাদেরই অপর সংস্থা ডক্টর রেড্ডিস ল্যাবরেটরিজ লিমিটেডের। ওই তিনটি ভ্যাকসিন প্রস্তুতকারী সংস্থার বিজ্ঞানীদের প্রচেষ্টার প্রধানমন্ত্রী ভূয়শী প্রশংসা করেন। এ নিয়ে প্রতিনিধিদলটির সঙ্গে তাঁর বিস্তারিত কথা হয়। প্রধানমন্ত্রী ভ্যাকসিন সাধারণ মানুষের কাছে কি ভাবে পৌঁছে দেওয়া যেতে পারে সে সম্পর্কে মতামত জানতে চান। ভ্যাকসিন সম্পর্কে বিস্তারিত তথ্য যেমন এর কার্যকারিতা, কোল্ডচেন পদ্ধতি প্রভৃতি সহজভাবে জনমানসের কাছে পৌঁছে দেওয়ার জন্য তিনি আবেদন জানান। প্রতিটি ভ্যাকসিন প্রস্তুতকারী সংস্থার প্রতিনিধিরা তাঁদের উৎপাদিত ভ্যাকসিন কোন পর্যায়ে রয়েছে সে সম্পর্কে বিস্তারিত তথ্য প্রধানমন্ত্রীর কাছে পেশ করেন। প্রধানমন্ত্রী সরকারের সংশ্লিষ্ট সমস্ত বিভাগকে ভ্যাকসিন নির্মাতাদের সঙ্গে জড়িত থাকার এবং সমস্যা সমাধানের পরামর্শ দেন, যাতে উভয়ের সম্মিলিত প্রচেষ্টায় দেশ ও সমগ্র বিশ্বের চাহিদা পূরণ হয়।
সড়কপরিবহণওমহাসড়কমন্ত্রক
শ্রী গডকরি ধরচুলা থেকে লিপুলেখ  পর্যন্ত কৈলাশ-মানসরোবরের যাত্রা পথের কাজ শেষ হওয়ার জন্য উচ্ছ্বসিত প্রশংসা করেছেন
নতুন দিল্লি, ৮ মে,২০২০
কেন্দ্রীয় সড়ক পরিবহন ও মহাসড়ক এবং অতি ক্ষুদ্র, ক্ষুদ্র ও মাঝারি শিল্প উদ্যোগ মন্ত্রী শ্রী নীতিন গডকরি কৈলাশ-মানসরোবর যাত্রা পথ হিসাবে পরিচিত ধরচুলা থেকে লিপুলেখ  পর্যন্ত সড়ক যোগাযোগের কাজ শেষ হওয়ার জন্য সীমান্ত সড়ক সংস্থা র উচ্ছ্বসিত প্রশংসা করেছেন। প্রতিরক্ষা মন্ত্রী শ্রী রাজনাথ সিং আজ ভিডিও কনফারেন্সের মাধ্যমে পিথোরাগড় থেকে গাড়ির প্রথম কনভয়ের যাত্রাপথের সূচনার মাধ্যমে এই সড়কের উদ্বোধন করেন।
শ্রী গডকরি বলেন যে, সীমান্তবর্তী গ্রামগুলিকে অবশেষে এই প্রথমবার রাস্তার মাধ্যমে সংযুক্ত করা গেছে এবং কৈলাশ মানসরোবরের তীর্থযাত্রীরা এখন ৯০ কিলোমিটার দুর্গম পথ ছেড়ে ও যানবাহনের মাধ্যমে চীন সীমান্ত পর্যন্ত যাতায়াত করতে পারবেন।
ধরচুলা-লিপুলেখ সড়কটি পিথোরাগড়- তওয়াঘাট- ঘটিয়াবাগড় সড়কের সম্প্রসারিত পথ। এটি ঘটিয়াবাগড় থেকে শুরু হয়ে কৈলাশ মানসরোবরের প্রবেশদ্বার লিপুলেখ পাস'এ এসে শেষ হয়ছে। এই ৮০ কিলোমিটার দীর্ঘ রাস্তাটি ৬০০০ ফুট থেকে ১৭,০৬০ ফুট পর্যন্ত উচ্চতায় অবস্থিত। এই সড়ক প্রকল্পের কাজ শেষ হওয়ায় কৈলাশ মানসরোবরে যাত্রার সময় বেশ কয়েক দিন কমে যাবে।
বর্তমানে, সিকিম বা নেপাল রুট হয়ে কৈলাশ মানসরোবর যাত্রা দুই থেকে তিন সপ্তাহ সময় লাগত। লিপুলেখ রুটে ৯০ কিলোমিটার দীর্ঘ পাহাড়ি পথ পেরোতে প্রবীণ যাত্রীদের প্রচুর সমস্যায় পড়তে হত। এখন যানবাহনের মাধ্যমে কৈলাশ মানসরোবর যাত্রা করা যাবে।
বেশ কয়েকটি সমস্যার কারণে এই রাস্তাটি নির্মাণ কাজ আটকে ছিল। অবিচ্ছিন্ন তুষারপাত এবং অত্যন্ত নিম্ন তাপমাত্রার কারণে শুধুমাত্র পাঁচ মাসই করা যেত। কৈলাশ মানসরোবর যাত্রা জুন থেকে অক্টোবরের মধ্যে হয় এবং সেই সময় সেখানে বাণিজ্যের কাজ চলে। ফলে সড়ক নির্মাণের দৈনিক সময় অনেক কমে যায়। এর বাইরেও কয়েক বছর ধরে এখানে বন্যা ও মেঘ ভাঙা বৃষ্টির বিভিন্ন ঘটনা ঘটেছে, যার ফলে অনেক লোকসান হয়েছে। সড়কের প্রথম ২০ কিলোমিটার পাহাড়ের শক্ত পাথরে ওপর কাজ করতে হয়েছে এবং ২৫টি সরঞ্জাম কালী নদীতে পড়ে গিয়ে ক্ষতিগ্রস্থ হয়েছিল।
সমস্ত অসুবিধা সত্ত্বেও, বিআরও ২০ গুণ কর্মক্ষমতা বাড়িয়ে এবং আধুনিক প্রযুক্তি ও সরঞ্জাম ব্যবহার করে কাজ শেষ করেছে। ওই অঞ্চলে কয়েকশ টন পণ্য ও সরঞ্জাম সরবরাহের জন্য একাধিক হেলিকপ্টারকে কাজে লাগানো হয়েছিল।
(CG/SS
রেলমন্ত্রক
রেল কর্তৃপক্ষ ও সাধারণ মানুষের মধ্যে সহজে তথ্যের আদান-প্রদান সুনিশ্চিত করতে ভারতীয় রেল বোর্ড কন্ট্রোল সেল শুরু
নয়াদিল্লি, ২৭ মার্চ, ২০২০
কোভিড-১৯ সংক্রমণ মোকাবিলার অঙ্গ হিসাবে ভারতীয় রেল দুটি হেল্পলাইন নম্বর 138 এবং 139 চালু করেছে। এই নম্বর দুটি চালু করার উদ্দেশ্য হ’ল – ২১ দিনের জন্য দেশে যে লকডাউনের সিদ্ধান্ত নেওয়া হয়েছে, তার প্রেক্ষিতে রেল ব্যবহারকারী ও অন্যান্যদের বিভিন্ন প্রশ্নের উত্তর দিতে এই হেল্পলাইন দুটি চালু করা হয়েছে। প্রয়োজনে এই হেল্পলাইনগুলিতে পরামর্শও দেওয়া যাবে।
হেল্পলাইন নম্বর 138 শুরু করার উদ্দেশ্য হ’ল – কলসেন্টার-ভিত্তিক তথ্য আদান-প্রদান এবং হেল্পলাইন নম্বর 139 চালু করার উদ্দেশ্য আইভিআরএস পরিষেবা দেওয়া। রেলের পক্ষ থেকে জানানো হয়েছে যে, রেল বহির্ভূত বিভিন্ন বিষয়, বিশেষ করে কোভিড-১৯ সংক্রান্ত তথ্য স্থানীয় ভাষায় পৌঁছে দিতে রেলের এই উদ্যোগ।
এছাড়াও, ভারতীয় রেল সাধারণ মানুষ এবং রেল কর্তৃপক্ষের মধ্যে সহজে তথ্য ও পরামর্শ আদান-প্রদানের জন্য রেলওয়ে বোর্ড কন্ট্রোল সেল গঠন করেছে। এই কন্ট্রোল সেল দিবারাত্রি কাজ করবে, যার দায়িত্বে থাকবেন একজন নির্দেশক পদের আধিকারিক। দায়িত্বপ্রাপ্ত এই আধিকারিক হেল্পলাইন নম্বর 139 – এর ফোন কলগুলির ওপর এবং 138 নম্বরে আসা ফোনকলগুলির পরামর্শ ও মতামতের ওপর নজর রাখবে।
ঐ হেল্পলাইন নম্বরের পাশাপাশি, অভিযোগ, মতামত ও প্রশ্ন railmadad@rb.railnet.gov.in – এ ই-মেল করা যাবে। হেল্পলাইন কর্মীরা ট্রেনে টিকিট ভাড়া বাবদ ফেরৎ অর্থ, রাজ্য ও জেলাস্তরে এবং রেলের চিকিৎসা সুবিধা সংক্রান্ত বিভিন্ন বিষয়ে ফোন কলারদের উত্তর দেবেন।
(CG/BD/SB
বিজ্ঞানওপ্রযুক্তিমন্ত্রক
জেএনসিএএসআর-এর বিজ্ঞানীদের নিরাপত্তামূলক কাজের জন্য বিদ্যুৎ সাশ্রয়ী ফটো ডিটেক্টর উদ্ভাবন
নতুন দিল্লি, ৭ই মে, ২০২০
বিজ্ঞান ও প্রযুক্তি দপ্তরের অধীনস্থ, স্বায়ত্ত্ব শাসিত সংস্থা, জওহরলাল নেহেরু সেন্টার ফর অ্যাডভান্স সায়েন্টিফিক রিসার্চ  –এর বিজ্ঞানীরা সস্তায় এবং বিদ্যুৎ সাশ্রয়ী নিরাপত্তার কাজে ব্যবহারের উপযোগী একটি যন্ত্র উদ্ভাবন করেছেন। এই যন্ত্রে একটি সোনা এবং সিলিকন দিয়ে তৈরি পাতলা আলোক সন্ধানী ফটো ডিটেক্টর রয়েছে, যেটি খুব হালকা ছড়িয়ে থাকা আলোকেও শনাক্ত করতে পারবে। এর ফলে নানা অবাঞ্ছিত কাজকে চিহ্নিত করা সম্ভব হবে।
এই পাতলা ফটো ডিটেকটরটিতে একটি আলোক সংবেদী বৈদ্যুতিন সার্কিট থাকে, যে সার্কিট সুপারমার্কেটে স্বয়ংক্রিয় আলোক ব্যবস্থাকে নিয়ন্ত্রণ করতে পারে আবার ছায়াপথে বিকিরণও শনাক্ত করতে পারে। অর্থাৎ নিরাপত্তার কাজে এই যন্ত্র ব্যবহার করা সম্ভব। এতদিন এই ধরণের সার্কিট বানানোর জন্য জটিল প্রক্রিয়ার উপর নির্ভর করতে হত সেটি আবার ব্যয়বহুলও ছিল। ফলে দৈনন্দিন ব্যবহার্য ব্যাপারে সেগুলি খুব একটা ব্যবহার করা হতো না।
কিন্তু এখন নতুন আলোক সন্ধানী এই যৌগটি চল্লিশ মাইক্রো সেকেন্ডে হাল্কা আলো শনাক্ত করতে পারে। অতি বেগুনী রশ্মী থেকে ইনফ্রা রেডের আলোক তরঙ্গের মধ্যে বিস্তীর্ণ তরঙ্গকে এই সার্কিটের মাধ্যমে বোঝা যায়। এই যন্ত্রের মধ্যে এমন এক তড়িৎ ক্ষেত্র তৈরি হয় যার ফলে এটি চালানোর জন্য বাইরে থেকে আলাদা করে বিদ্যুৎ সরবরাহের প্রয়োজন হয় না। ফলে ব্যবহার করতেও কম খরচ লাগে।
(CG/CB/SFS
বিজ্ঞানওপ্রযুক্তিমন্ত্রক
জিভের ক্যান্সারের চিকিসায় নতুন একটি গবেষণা সাহায্য করতে পারে
নতুনদিল্লী, ৯ জুন, ২০২০
আইআইটি ম্যাড্রাস, ক্যান্সার ইনস্টিটিটিউট, চেন্নাইয়ের শ্রী বালাজি ডেন্টাল কলেজ অ্যান্ড হসপিটাল এবং বেঙ্গালুরুর ইন্ডিয়ান ইন্সটিটিউট অফ সায়েন্সের একদল গবেষক একটি নির্দিষ্ট মাইক্রোআরএনএ -কে চিহ্নিত করেছে, যার নামকরণ করা হয়েছে এমআইআর-১৫৫। এই এমআইআর-১৫৫ জিভের ক্যান্সারের ওপর প্রভাব বিস্তার করতে পারে౼যা আসলে অতিক্ষুদ্র রাইবো নিউক্লিক অ্যাসিড অর্থাৎ আরএনএ। বিজ্ঞানীরা ক্যান্সারের গবেষণায় আরএনএ নিয়ে নানা বিশ্লেষণ করেছেন।
এমআইআরএনএ কোষের বিভিন্ন জিনের সংখ্যা বৃদ্ধিকে আটকাতে পারে। এর মাধ্যমে ক্যান্সারের ছড়িয়ে পড়াকে আটকানো সম্ভব। এছাড়াও এটি যেসব জিন টিউমারের বৃদ্ধির কারণ সেগুলিকেও আটকে দিতে পারে। এমআইআরএনএ-এর পরিবর্তন ঘটিয়ে কেমোথেরাপি, রেডিওথেরাপি ও ইমিউনোথেরাপির মতো প্রথাগত ক্যান্সারের চিকিসায় তা ব্যবহার করা যেতে পারে।
বিজ্ঞানীরা দেখেছেন, জিভের ক্যান্সারে পরিচিত অংকোজিন বিভিন্ন ক্যান্সারের বৃদ্ধির শুরুতে গুরুত্বপূর্ণ ভূমিকা পালন করে। যেসব ক্যান্সারের সঙ্গে এমআইআরএনএ যুক্ত থাকে সেগুলিকে বলা হয় অংকোমির।
গবেষকরা দেখেছেন এই ধরণের অংকোমির, টিউমার বৃদ্ধির সহায়ক উপাদানগুলিকে বাড়তে দেয়না। তারফলে কিছু কিছু ক্যান্সারের সংক্রমণ আটকানো যায়। গবেষণায় প্রোগ্রাম্ড সেল ডেথ ৪  নামে একটি প্রোটিন পাওয়া গেছে, যে প্রোটিন ক্যান্সারের কোষগুলির বৃদ্ধি আটকাতে পারছে। এই প্রোটিন মুখ, ফুসফুস, বক্ষ, যকৃৎ, মস্তিষ্ক এবং কোলোন ক্যান্সারের ক্ষেত্রেও প্রভাব বিস্তার করতে পারে।
বিজ্ঞানীরা এমআইআর-১৫৫ এবং পিডিসিডি ৪ এর মধ্যে একটি যোগসূত্র খুঁজে পেয়েছেন। তাঁরা দেখেছেন এমআইআর-১৫৫কে কোষ থেকে বের করে দেওয়া গেলে ক্যান্সার কোষগুলির মৃত্যুই খালি হয়না, কোষ চক্রের বৃদ্ধিও নিয়ন্ত্রণে আসে। গবেষণায় দেখা গেছে পিডিসিডি ৪কে কোষের মধ্যে আণবিক পরিবর্তন ঘটিয়ে স্থাপন করা গেলে সেগুলি এমআইআর-১৫৫র ওপর এমনভাবে প্রভাব বিস্তার করে যার ফলে জিভের ক্যান্সারের নিরাময় সম্ভব হতে পারে।
(CG/CB/NS
গ্রামোন্নয়নমন্ত্রক
বিপুল কর্মসংস্থান সৃষ্টি তথা গ্রামাঞ্চলের মানুষের কাজের সুযোগ তৈরির জন্য গরিব কল্যাণ রোজগার অভিযানের আজ সূচনা করলেন প্রধানমন্ত্রী শ্রী নরেন্দ্র মোদী
নয়াদিল্লি, ২০ জুন, ২০২০
প্রধানমন্ত্রী শ্রী নরেন্দ্র মোদী আজ বিপুল কর্মসংস্থানমূলক তথা গ্রামীণ মানুষকে নিয়ে কর্মসূচি রূপায়ণের জন্য গরিব কল্যাণ রোজগার অভিযানের সূচনা করেন। এই অভিযানের উদ্দেশ্য হ’ল – কোভিড-১৯ এর দরুণ ক্ষতিগ্রস্ত প্রবাসী শ্রমিকদের কর্মসংস্থানের সুযোগ করে দেওয়ার পাশাপাশি, জীবন-জীবিকার মানোন্নয়ন ঘটানো। বিহারে খাগাড়িয়া জেলার তেলিহার গ্রাম থেকে এই অভিযানের সূচনা হয়। ভিডিও কনফারেন্সের মাধ্যমে আয়োজিত এই অভিযানের সূচনা অনুষ্ঠানে কেন্দ্রীয় গ্রামোন্নয়ন ও পঞ্চায়েতি রাজ মন্ত্রী শ্রী নরেন্দ্র সিং তোমর সহ ৬টি রাজ্যের মুখ্যমন্ত্রী ও প্রতিনিধিরা উপস্থিত ছিলেন।
এই উপলক্ষে শ্রী তোমর বলেন, কোভিড-১৯ মহামারীর দরুণ ভারত সহ সমগ্র বিশ্ব কঠিন চ্যালেঞ্জের সম্মুখীন। লকডাউন ঘোষণার সময় থেকে গ্রামবাসী, দরিদ্র মানুষ, কৃষক ও কর্মীরা যে সমস্যার সম্মুখীন হচ্ছেন, তার প্রেক্ষিতেই প্রধানমন্ত্রী শ্রী নরেন্দ্র মোদী বিশেষ গুরুত্ব দিয়েছেন। এই লক্ষ্যে মানুষের সমস্যা কিছুটা লাঘব করতে ১ লক্ষ ৭০ হাজার কোটি টাকার প্যাকেজ ঘোষণা করা হয়েছে। শ্রী তোমর আরও বলেন, প্রধানমন্ত্রীর সুদক্ষ নেতৃত্ব ও তার কৌশলগত পরিকল্পনার দরুণ ভারত করোনা মহামারীর সময় উদ্ভূত চ্যালেঞ্জগুলিকে সুযোগে পরিণত করতে পেরেছে। তিনি প্রধানমন্ত্রীর দূরদৃষ্টির প্রশংসা করে বলেন, প্রধানমন্ত্রী গরিব কল্যাণ রোজগার অভিযান এই দূরদৃষ্টির উজ্জ্বল দৃষ্টান্ত।
দেশের ৬টি রাজ্যের ১১৬টি জেলায় এই অভিযান গ্রহণ করা হয়েছে বলে শ্রী তোমর বলেন, ২৫টি ভিন্ন ভিন্ন ক্ষেত্রে শ্রমিকরা ১২৫ দিনের কাজ পাবেন। এর ফলে, কর্মসংস্থানের বড় সুযোগ বৃদ্ধি পাবে। এই অভিযানের আওতায় ১২৫ দিনের কর্মসংস্থান হবে এবং বিভিন্ন কর্মকান্ড মিশন মোড-ভিত্তিতে রূপায়িত হবে। ১২টি কেন্দ্রীয় মন্ত্রক বা দপ্তরের মধ্যে সুসমন্বিত উপায়ে এই অভিযানের কর্মকান্ড পরিচালিত হবে। এই মন্ত্রক বা দপ্তরগুলি হ’ল – গ্রামোন্নয়ন, পঞ্চায়েতি রাজ, সড়ক পরিবহণ ও মহাসড়ক, খনি, পানীয় জল ও স্যানিটেশন, পরিবেশ, রেল, পেট্রোলিয়াম ও প্রাকৃতিক গ্যাস, নতুন ও পুনর্নবীকরণযোগ্য শক্তি, সীমান্ত সড়ক, টেলিযোগাযোগ এবং কৃষি। এই অভিযানের উদ্দেশ্যই হ’ল গ্রামে ফিরে আসা প্রবাসী শ্রমিক ও ক্ষতিগ্রস্ত গ্রামীণ মানুষের জন্য জীবন-জীবিকার সুবিধা প্রদান করা। যে সমস্ত গ্রামে গণপরিকাঠামোর অভাব রয়েছে, সেখানে সড়ক, আবাসন, অঙ্গনওয়াড়ি, পঞ্চায়েত ভবন, কম্যুনিটি কমপ্লেক্স নির্মাণের মতো কর্মসূচি গ্রহণ করা।
কেন্দ্রীয় গ্রামোন্নয়ন মন্ত্রক নোডাল মন্ত্রক হিসাবে এই কর্মসূচি রূপায়ণ করবে। রূপায়ণের কাজে রাজ্য সরকারগুলির সঙ্গে ঘনিষ্ঠ সমন্বয় বজায় রাখা হবে। অভিযানের আওতায় চিহ্নিত জেলাগুলিতে বিভিন্ন কর্মসূচি যথাযথভাবে ও সময় মতো রূপায়ণের কাজ দেখাশোনার জন্য যুগ্মসচিব বা তাঁর উচ্চ পদাধিকারী আধিকারিকদের কেন্দ্রের পক্ষ থেকে নোডাল আধিকারিক হিসাবে নিয়োগ করা হবে।
(CG/BD/SB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৭৭ কোটি ৪৪ লক্ষ ছাড়িয়েছে
দেশে গত ২৪ ঘন্টায় ২৪ লক্ষ ৫ হাজারের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৫.৫৪ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১০ হাজার ২৭৩
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ১১ হাজার ৪৭২
সাপ্তাহিক-ভিত্তিতে আক্রান্তের হার বর্তমানে ১.২৬ শতাংশ
নতুন দিল্লি, ২৭ ফেব্রুয়ারি, ২০২২
দেশে গত ২৪ ঘন্টায় ২৪ লক্ষ ৫ হাজার ৪৯টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৭৭ কোটি ৪৪ লক্ষ ৮ হাজার ১২৯।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০১,৫০৩
|
|
দ্বিতীয় ডোজ
|
|
৯৯,৬৬,০৩৫
|
|
প্রিকশন ডোজ
|
|
৪১,৬৮,০১৯
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,০৯,৩৮৪
|
|
দ্বিতীয় ডোজ
|
|
১,৭৪,৪০,২০৯
|
|
প্রিকশন ডোজ
|
|
৬১,৯৯,৩৪৭
|
|
১৫-১৮ বছর বয়সী
|
|
প্রথম ডোজ
|
|
৫,৪৭,৬৩,১৮৮
|
|
দ্বিতীয় ডোজ
|
|
২,৭৩,৪৬,৮১৮
|
|
১৮-৪৪ বছর বয়সী
|
|
প্রথম ডোজ
|
|
৫৫,১৬,৯৯,৩৭৮
|
|
দ্বিতীয় ডোজ
|
|
৪৪,৩৬,০১,৮৪৮
|
|
৪৫-৫৯ বছর বয়সী
|
|
প্রথম ডোজ
|
|
২০,২২,৫৬,০১৪
|
|
দ্বিতীয় ডোজ
|
|
১৮,০০,১৬,২৯৩
|
|
৬০ বছরের বেশি বয়সী
|
|
প্রথম ডোজ
|
|
১২,৬৩,৯৬,০০৯
|
|
দ্বিতীয় ডোজ
|
|
১১,২১,৩৩,৯৭৪
|
|
প্রিকশন ডোজ
|
|
৯৬,১০,১১০
|
|
প্রিকশন ডোজ
|
|
১,৯৯,৭৭,৪৭৬
|
|
মোট
|
|
১,৭৭,৪৪,০৮,১২৯
দেশে গত ২৪ ঘন্টায় করোনা মুক্ত হয়েছেন ২০ হাজার ৪৩৯ জন। এর ফলে, মহামারীর শুরুর সময় থেকে মোট সুস্থতার সংখ্যা ৪ কোটি ২২ লক্ষ ৯০ হাজার ৯২১।
জাতীয় স্তরে সুস্থতার হার বর্তমানে ৯৮.৫৪ শতাংশ।
দেশে গত ২৪ ঘণ্টায় নতুন করে আক্রান্তের সংখ্যা ১০ হাজার ২৭৩।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ১১ হাজার ৪৭২। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.২৬ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১০ লক্ষ ২২ হাজার ২০৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৬ কোটি ৬৭ লক্ষ ৫৭ হাজার ৫১৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ১.২৬ শতাংশ। একইভাবে, দৈনিক-ভিত্তিতে আক্রান্তের হার ১.০০ শতাংশ।
(CG/BD/AS/
পর্যটনমন্ত্রক
কেন্দ্রীয় পর্যটন মন্ত্রক দেখো আপনা দেশ ওয়েবিনার পর্যায়ক্রমের আওতায় ‘কঠিন সময় মোকাবিলা করার জন্য যোগাভ্যাস ও সুস্থতা’ শীর্ষক ৩৩তম ওয়েব-ভিত্তিক আলোচনাসভার আয়োজন করেছিল
নয়াদিল্লি, ২০ জুন, ২০২০
কেন্দ্রীয় পর্যটন মন্ত্রক দেখো আপনা দেশ ওয়েবিনার পর্যায়ক্রমের আওতায় সাধারণ মানুষকে সুস্থ রাখতে এবং এই মহামারী চলাকালীন সংক্রমণ নিরাময় ও প্রতিরোধের বিষয়ে সচেতন করে তুলতে শুক্রবার ‘কঠিন সময় মোকাবিলা করার জন্য যোগাভ্যাস ও সুস্থতা’ শীর্ষক ৩৩তম ওয়েব-ভিত্তিক আলোচনাসভার আয়োজন করে ছিল। ‘এক ভারত শ্রেষ্ঠ ভারত’ কর্মসূচির আওতায় ভারতের ঐতিহ্যশালী বৈচিত্র্যকে তুলে ধরতেই দেখো আপনা দেশ ওয়েবিনার পর্যায়ক্রমগুলি আয়োজন করা হয়েছে।
শুক্রবার আয়োজিত এই ওয়েবিনার পর্যায়ক্রমটি উপস্থাপন করেন যোগগুরু ভরত ঠাকুর, আধ্যাত্মিক ধর্মগুরু তথা আন্তর্জাতিক যোগ প্রশিক্ষক ডঃ চিন্ময় পাণ্ডে ও দেব সংস্কৃতি বিশ্ববিদ্যালয়ের সহ-উপাচার্য ডঃ লক্ষ্মীনারায়ণ যোশী। উপস্থাপকরা যোগের প্রাচীন দর্শনের কথা তুলে ধরেন। যোগাভ্যাস কিভাবে আমাদের সুস্থ রাখতে পারে এবং মানসিক চাপ কমিয়ে জীবনযাপনে সহায়তা করতে পারে সে সম্পর্কে বিশদে জানান তাঁরা। ডঃ লক্ষ্মীনারায়ণ যোশী বলেন, ঋষিকেশ হল বিশ্বে যোগের রাজধানী। তিনি, আয়ুর্বেদের জনপ্রিয় শব্দ ‘নাড়ি বিদ্যা’র কথা তুলে ধরেন। সংস্কৃতে এর অর্থ হল পাইপ বা নলের মতো একটি চ্যানেল যা সারা শরীরের নির্দিষ্ট জায়গাগুলিকে যুক্ত করে প্রাণশক্তির সঞ্চার করে। অনুষ্ঠানে ডঃ চিন্ময় পাণ্ডে বলেন যোগই আমাদের সঠিক পথ দেখিয়ে নিয়ে যেতে পারে এবং শরীরকে সুস্থ-সবল রাখতে পারে। যোগগুরু ভরত ঠাকুর বলেন, যোগ হল এক প্রাচীন বিজ্ঞান। ৫ হাজার বছর আগেও যোগীরা হিমালয় পর্বতে চলে যেতেন যোগচর্চার জন্য। এখন সাধারণ মানুষ আত্মার শান্তি, শারীরিক ও মানসিক বিকাশের জন্য এই যোগকে বেছে নিয়েছেন। বর্তমান এই মহামারীর সঙ্গে মোকাবিলা করার জন্য শ্রী ভরত ঠাকুর সূর্য নমস্কার এবং প্রাণায়ামের ওপর গুরুত্ব আরোপ করেন।
এবার থেকে ওয়েবিনার পর্যায়ক্রমগুলি পর্যটন মন্ত্রকের ইউটিউব চ্যানেলেও দেখা যাবে। চ্যানেলটি হল
-https://www.youtube.com/channel/UCbzIbBmMvtvH7d6Zo_ZEHDA/featured।
এছাড়াও, ইনক্রেডিবল ইন্ডিয়ার সোশ্যাল মিডিয়া প্ল্যাটফর্ম ফেসবুক পেজ facebook.com/incredibleindia/ এবং ইউটিউব-Youtube.com/incredibleindia এও দেখা যাবে।
পর্যটন মন্ত্রক আজ দুপুর ২টো থেকে ৩টে পর্যন্ত ‘ভারত : সংস্কৃতির পীঠস্থান’ শীর্ষক একটি ওয়েবিনারের আয়োজন করেছিল। এতে অংশ নিয়েছিলেন কেন্দ্রীয় পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল সহ অন্যান্য বিশিষ্ট ব্যক্তিবর্গ।
(CG/SS/DM
মন্ত্রিসভারঅর্থনৈতিকবিষয়সংক্রান্তকমিটি
কোপরার ন্যূনতম সহায়ক মূল্য ২০১৯ মরশুমে ক্যুইন্টাল প্রতি ২ হাজার টাকার বেশি বৃদ্ধি করার প্রস্তাবে মন্ত্রিসভার সায়
নয়াদিল্লি, ২৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে মিলিং কোপরার ন্যূনতম সহায়ক মূল্য ২০১৯ মরশুমে ক্যুইন্টাল প্রতি ২ হাজার টাকা থেকে বৃদ্ধি করে ৯ হাজার ৫২১ টাকা করার বিষয়ে অনুমোদন মিলেছে। ২০১৮ মরশুমে এর ক্যুইন্টাল প্রতি ন্যূনতম সহায়ক মূল্য ছিল ৭ হাজার ৫১১ টাকা। একইভাবে, বল কোপরার সহায়ক মূল্য ২০১৮ মরশুমের ক্যুইন্টাল প্রতি ৭ হাজার ৭৫০ টাকা থেকে বাড়িয়ে ২০১৯ মরশুমে ৯ হাজার ৯২০ টাকা করা হয়েছে।
ন্যূনতম সহায়ক মূল্যের এই বৃদ্ধির ফলে কৃষকরা উপযুক্ত দাম পাবেন। সেই সঙ্গে, নারকেল চাষে বিনিয়োগ বাড়বে এবং দেশে উৎপাদন ও উৎপাদনশীলতা বৃদ্ধি পাবে। কৃষি কাজে খরচ ও মূল্য নির্ধারণ সংক্রান্ত যে কমিশন রয়েছে, তার সুপারিশের ভিত্তিতে ন্যূনতম সহায়ক মূল্য বৃদ্ধির সিদ্ধান্ত নেওয়া হয়েছে। নারকেল উৎপাদনকারী রাজ্যগুলিতে ন্যূনতম সহায়ক মূল্য প্রদানের ক্ষেত্রে ব্যবস্থা গ্রহণে কেন্দ্রীয় নোডাল সংস্থা হিসাবে নাফেড ও ন্যাশনাল কো-অপারেটিভ কনজ্যুমার ফেডারেশন কাজ করবে।
CG/BD/SB
(Visitor Counter : 93